สอบถามคุณหน่อยครับ เป็นตุ่มแข็งๆบริเวณหนังหุ้มอัณฑะลักษณะเหมือนหัวสิวอักเสบแต่บีบไม่แตก เจ็บเวลาสัมผัสครับ เป็นมา3วันแล้วครับขนาดใหญ่กว่าวันแรก ต้องใช้ยาอะไรรักษาหรือควรไปพบแพทย์ไหมครับ แพทย์เฉพาะทางผิวหนังไหมครับ
สวัสดีค่ะ ตุ่มเหมือนหัวสิวอักเสบที่หนังหุ้มอัณฑะ อาจเป็น1. หากเกิดบริเวณโคนของอัณฑะ ใกล้ๆ กับบริเวณหัวหน่าว ซึ่งมีขนอยู่ อาจเป็นรูขุมขนที่อักเสบ ซึ่งการอักเสบจะทำให้ผิวหนังและเนื้อเยื่อใต้ผิวหนังนูนแดงเป็นตุ่มขึ้นมาคล้ายสิวได้ มักพบหลายตุ่มและมีอาการเจ็บหรือแสบร่วมด้วย2. การติดเชื้ออักเสบของผิวหนังและชั้นเนื้อเยื่อใต้ผิวหนังของอัณฑะ ซึ่งจะทำให้ผิวหนังบวมแดง เกิดเป็นตุ่มนูนได้ ร่วมกับมีอาการเจ็บและปวด3.ต่อมไขมัน (fordyce spot) ไม่จัดเป็นโรค ลักษณะคือ เป็นเม็ดหรือตุ่มนูนสีขาว หรือเหลืองอ่อน พบได้ทั้งที่ผิวหนังของถุงอัณฑะหรือองคชาต อาจพบเม็ดเดียวหรือหลายเม็ด ไม่คันและไม่เจ็บ4. ก้อนเนื้องอกของชั้นผิวหนังหรือชั้นเนื้อเยื่อใต้ผิวหนัง5. หูดหงอนไก่ เป็นโรคติดต่อจากการมีเพศสัมพันธ์ แต่จะเห็นเป็นติ่งเนื้อนุ่มๆ สีชมพูหรือสีเนื้อ และมีผิวขรุขระ อาจพบจุดเดียวหรือหลายจุด มักพบขึ้นที่องคชาต แต่ก็อาจพบได้ที่ถุงอัณฑะ6. หูดข้าวสุก ติดต่อจากการมีเพศสัมพันธ์และการสัมผัสผิวหนังที่มีรอยโรคโดยตรง ลักษณะคือเป็นตุ่มนูนสีเหลืองหรือสีเนื้อ ผิวเรียบเป็นมันคล้ายไข่มุก ตรงกลางมีรอยบุ๋ม เมื่อกดหรือบีบให้แตก จะมีเนื้อเละ ๆ สีขาวคล้ายข้าวสุกไหลออกมาหากตุ่มไม่หายไป และมีขนาดโตขึ้น หรือมีจำนวนเพิ่มขึ้น ก็ควรไปพบแพทย์เพื่อตรวจค่ะ โดยอาจเป็นแพทย์ตรวจโรคทั่วไป หรือแพทย์เฉพาะทางผิวหนังค่ะ ในเบื้องต้น ก็ไม่ควรไปบีบ หรือแกะตุ่ม เพราะอาจทำให้เกิดการติดเชื้อแบคทีเรียแทรกซ้อนได้ค่ะ